Premii pentru studenții Facultății de Fizică a UB la etapa națională a Concursului Național Studențesc de Fizică „Dragomir Hurmuzescu” 2022
Vineri, 20 mai 2022, Facultatea de Fizică a Universității din București a organizat etapa națională a Concursului studențesc de Fizică „Dragomir Hurmuzescu". Ajunsă în 2022 la a X-a ediție, competiția urmărește stimularea pregătirii de calitate a studenților de la facultățile de fizică din universitățile românești precum și a spiritului de competiție la nivel local și național.

[bookmark: _GoBack]Astfel, la concurs au participat cei mai buni studenți din ciclul de licență de la toate facultățile de fizică din România, respectiv din București, Iași, Cluj-Napoca, Timișoara și Craiova.

În cadrul competiției, studenții Facultății de Fizică a Universității din București s-au remarcat și în acest an prin rezultatele foarte bune obținute: două premii I - Andrei MARIN (anul I) și Iulia ARMEANU (anul IV), două premii II - Octavian IANC (anul I) și Ștefan GALIN (anul II), precum și două mențiuni - Bogdan Octavian TEMELIE (anul II) și Pavel Cristian (anul III)

Pregătirea și selecția studenților participanți la etapa națională a acestei competiții au fost realizate de către cadre didactice din Facultatea de Fizică a Universității din București.


